ประกาศคณะกรรมการบริหารข้อมูลข่าวสารของราชการประกาศคณะกรรมการบริหารข้อมูลข่าวสารของราชการในสำนักงานปลัดสำนักนายกรัฐมนตรีเรื่องหลักเกณฑ์การเข้าตรวจดู ศึกษาค้นคว้าหรือขอสำเนาข้อมูลข่าวสารของราชการและการอนุญาต[๑] ด้วยระเบียบสำนักงานปลัดสำนักนายกรัฐมนตรี ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๙ ข้อ ๑๔ กำหนดว่า การเข้าตรวจดู ศึกษาค้นคว้าหรือขอสำเนาข้อมูลข่าวสารของราชการ และการอนุญาตให้เป็นไปตามหลักเกณฑ์ที่คณะกรรมการบริหารข้อมูลข่าวสารของราชการในสำนักงานปลัดสำนักนายกรัฐมนตรีกำหนดคณะกรรมการบริหารข้อมูลข่าวสารของราชการในสำนักงานปลัดสำนักนายกรัฐมนตรีในการประชุม ครั้งที่ ๑/๒๕๕๕ เมื่อวันที่ ๒๐เมษายน ๒๕๕๕ จึงได้กำหนดหลักเกณฑ์การเข้าตรวจดู ศึกษาค้นคว้าหรือขอสำเนาข้อมูลข่าวสารของราชการ และการอนุญาตของสำนักงานปลัดสำนักนายกรัฐมนตรีไว้ ดังต่อไปนี้๑. การเข้าตรวจดู ศึกษาค้นคว้า ข้อมูลข่าวสารบุคคลที่ประสงค์เข้าตรวจดู ศึกษาค้นคว้าข้อมูลข่าวสารของราชการ ณศูนย์ข้อมูลข่าวสารของราชการ สำนักงานปลัดสำนักนายกรัฐมนตรีให้ติดต่อขออนุญาตต่อเจ้าหน้าที่ผู้ดูแลรับผิดชอบศูนย์ข้อมูลข่าวสารของราชการสำนักงานปลัดสำนักนายกรัฐมนตรี และเมื่อรับอนุญาตจากเจ้าหน้าที่ฯแล้วสามารถเข้าตรวจดู ศึกษาค้นคว้าได้โดยไม่ต้องเสียค่าใช้จ่าย๒. การขอสำเนาข้อมูลข่าวสารบุคคลผู้จะขอสำเนาข้อมูลข่าวสารของราชการหรือสำเนาข้อมูลข่าวสารของราชการของสำนักงานปลัดสำนักนายกรัฐมนตรีที่มีคำรับรองถูกต้องให้แจ้งความประสงค์เป็นลายลักษณ์อักษร ณศูนย์ข้อมูลข่าวสารของราชการ สำนักงานปลัดสำนักนายกรัฐมนตรีหรือทางช่องทางการสื่อสารอื่น ๆ ได้ เช่น โทรศัพท์ โทรสาร จดหมายอิเล็กทรอนิกส์ไปรษณีย์ เป็นต้น โดยผู้ขอต้องเสียค่าธรรมเนียมหรือค่าใช้จ่ายในการจัดทำและจัดส่งข้อมูลข่าวสารตามที่คณะกรรมการบริหารข้อมูลข่าวสารของราชการในสำนักงานปลัดสำนักนายกรัฐมนตรีกำหนด๓. เจ้าหน้าที่ผู้มีอำนาจอนุญาต๓.๑ การเข้าตรวจดู ศึกษา ค้นคว้า การขอทำสำเนาข้อมูลข่าวสารหรือสำเนาข้อมูลข่าวสารที่มีคำรับรองถูกต้องของข้อมูลข่าวสารที่อยู่ในความครอบครองของศูนย์ฯให้เจ้าหน้าที่ประสานงานประจำศูนย์ฯ เป็นผู้อนุญาต๓.๒ข้อมูลข่าวสารที่อยู่ในความครอบครองของหน่วยงานในสำนักงานปลัดสำนักนายกรัฐมนตรีให้เป็นดุลยพินิจของหัวหน้าหน่วยงาน หรือเจ้าของเรื่องหรือเจ้าหน้าที่ประสานงานประจำหน่วยงาน หรือผู้แทนที่จะพิจารณาอนุญาต ในกรณีมีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ให้นำเสนอคณะกรรมการบริหารข้อมูลข่าวสารของราชการ ในสำนักงานปลัดสำนักนายกรัฐมนตรีหรือผู้ที่คณะกรรมการฯ มอบหมายวินิจฉัย๓.๓ การให้บริการส่งข้อมูลข่าวสารของราชการทางโทรสาร ทางไปรษณีย์หรือทางช่องทางสื่อสารอื่น ๆ ให้หัวหน้าหน่วยงานในสำนักงานปลัดสำนักนายกรัฐมนตรีที่เป็นเจ้าของเรื่องเป็นผู้พิจารณาอนุญาตยกเว้นการส่งข้อมูลทางสื่ออิเล็กทรอนิกส์ที่ไม่มีภาระเรื่องค่าธรรมเนียมหรือค่าใช้จ่ายในการจัดทำข้อมูลข่าวสารและค่าใช้จ่ายในการจัดส่งให้เจ้าหน้าที่ประสานงานประจำศูนย์ฯหรือเจ้าหน้าที่ประสานงานประจำหน่วยงาน หรือเจ้าของเรื่องเป็นผู้อนุญาต แล้วแต่กรณี๓.๔ การยกเว้นค่าธรรมเนียมให้หัวหน้าหน่วยงานในสำนักงานปลัดสำนักนายกรัฐมนตรีที่มีข้อมูลข่าวสารอยู่ในความครอบครองหรือเจ้าหน้าที่เจ้าของเรื่อง หรือเจ้าหน้าที่ประสานงานประจำหน่วยงานเป็นผู้อนุญาตสำหรับกรณีที่เป็นข้อมูลข่าวสารที่อยู่ในความครอบครองของศูนย์ฯให้เจ้าหน้าที่ประสานงานประจำศูนย์ฯ เป็นผู้อนุญาต๔. ผู้ที่ขอเข้าตรวจดูศึกษาค้นคว้าหรือขอสำเนาข้อมูลข่าวสารของราชการสำนักงานปลัดสำนักนายกรัฐมนตรีจะต้องปฏิบัติตามประกาศหลักเกณฑ์ ระเบียบ หรือข้อบังคับที่เกี่ยวข้องของสำนักงานปลัดสำนักนายกรัฐมนตรีหรือที่คณะกรรมการบริหารข้อมูลข่าวสารของราชการในสำนักงานปลัดสำนักนายกรัฐมนตรีกำหนดประกาศณ วันที่ ๑ พฤษภาคม พ.ศ. ๒๕๕๕พันธุ์ชัยวัฒนชัยรองปลัดสำนักนายกรัฐมนตรีประธานกรรมการบริหารข้อมูลข่าวสารของราชการในสำนักงานปลัดสำนักนายกรัฐมนตรีปริยานุช/ผู้จัดทำ๒๔ กันยายน๒๕๕๕ปณตภร/ผู้ตรวจ๒ ตุลาคม ๒๕๕๕[๑] ราชกิจจานุเบกษาเล่ม ๑๒๙/ตอนที่ ๑๐๔ ง/หน้า ๑๗๖/๒๐ กันยายน ๒๕๕๕